Hei! Tervetuloa Sanan helmiä -ohjelmaan.
Nimeni on Miisu Piipari, ja tällä kertaa me tutkimme Marian, -
Jeesuksen äidin elämää ja sitä, miten Jeesus näkyi hänen elämässään.
Katsotaan raamatunkohtaa Matteus 23 jakeesta 11.
Kreikan sana diakonos tarkoittaa sellaista henkilöä, -
joka toteuttaa toisen, erityisesti isännän käskyt -
ja on kuninkaan palvelija. Tiedämme, kuka se Kuningas on, eikö?
Marian asenne ja antautuminen Jumalan tahtoon -
kuvastaa hyvin tätä raamatunkohtaa.
Hän antoi koko elämänsä, myös kehonsa, Jumalan huolenpidon alle.
Hän palveli siis koko olemuksellaan. Ja kun teen tätä ohjelmaa, -
minusta tuntuu, että siellä ruudun takana on monta Mariaa, -
ihmisiä, jotka ovat antaneet koko elämänsä Jumalan käyttöön -
omaa kehoaan myöten huolimatta ehkä tulevasta hengenvaarasta.
Tutkitaan ensin Marian elämää. Vähän taustatietoa hänestä.
Maria oli nuoresta iästään huolimatta kihloissa puuseppä Joosefin kanssa.
Tuohon aikaan naiset menivät yleensä naimisiin noin 15-vuotiaina, -
joten yhden arvion mukaan Maria oli kihloihin mennessään 14-vuotias.
Siitä tiedosta kiistellään hieman, mutta hän oli varmasti alle 20-vuotias.
Jeesuksella oli kasvatusisänsä Joosefin, Daavidin jälkeläisen, -
kautta myös laillinen oikeus Daavidin valtaistuimeen. Ajatelkaa.
Hän oli Daavidin jälkeläinen, juuri ja siementä myös äitinsä kautta, -
joten Hänellä oli luonnollinen, perinnöllinen oikeus -
isänsä Daavidin valtaistuimeen.
Maria oli siis Juudan heimoa ja Daavidin jälkeläinen.
Katsotaan Luukkaan evankeliumin luku 1, jae 32.
"Hän on oleva suuri, ja hänet pitää kutsuttaman Korkeimman Pojaksi, -
ja Herra Jumala antaa hänelle Daavidin, hänen isänsä, valtaistuimen"
Vilkaistaan myös Jesajan luvun 11 jaetta 1. Sielläkin puhutaan tästä.
Aamen. Tästä me näemme vähän tätä sukujuurta ja perimää, -
joka Marialla ja Joosefilla oli.
Eli Daavidin hengellisenä juurena Jeesus on jumalallinen -
ja Daavidin jälkeläisenä ihminen.
Joosefista puhutaan melko vähän Jeesuksen teini-iän jälkeen, -
lähinnä temppelikertomuksessa, mutta sen jälkeen ei paljoakaan.
Voimme nähdä Marian elämästä, että hän oli hengellinen ihminen.
Hän kävi joka vuosi pääsiäisjuhlassa, vaikkei hänen naisena olisi tarvinnut, -
koska matkakin Nasaretista Jerusalemiin oli yli 300 kilometriä.
Pelkästään Marian ylistys Luukkaan evankeliumin luvun 1 jakeissa 46―55 -
viittaa siihen, että Maria tunsi Kirjoitukset, -
samoin se, miten Maria kohtasi Elisabetin -
tultuaan raskaaksi Pyhästä Hengestä.
Elisabet oli kuudennella kuulla raskaana, ja hänen lapsensa -
hyppäsi kohdussa pelkästä ilosta nähdessään Marian.
Tämä rohkaisu oli varmasti Marialle tarpeen, -
koska hän oli suoraan sanottuna hengenvaarassa.
Ellei enkeli olisi puhunut Joosefille, Joosef olisi hylännyt Marian.
On varmaan vaikea uskoa, että joku tulee raskaaksi Pyhästä Hengestä, -
mutta koska tiedämme, että Pyhässä Hengessä on elämää tuottava voima, -
tiedämme, että näin on käynyt.
Mutta mitä Marian elämä kertoo meille Jumalasta?
Tutkimme Marian elämää, koska Jumala haluaa kertoa jotain itsestään -
Marian elämän kautta. Tarkastellaan hieman Marian uskonaskelia.
Mitä Jumala voi esimerkiksi tehdä äitiyden kautta, -
eli miten uskollisuus, luottamus ja kuuliaisuus näkyvät Marian elämässä?
Äitiys on Jumalan antama lahja.
Maria todella antoi oman elämänsä hengenvaarasta huolimatta -
Jumalan ja Jeesuksen käyttöön.
Hän suostui kuuliaisuudessa kulkemiseen, -
parannuksentekoon ja pyhitykseen.
Haluan kertoa teille joitakin asioita Marian elämästä, -
miten hän kulki Jumalan tahdossa. Ensinnäkin hän oli valmis kuolemaan.
Tai oikeastaan, miten Jumala näkyy siinä?
Hän oli valmis kuolemaan puolestasi.
Jumala on valmis kuolemaan puolestasi.
Marian henki oli vaarassa, kun hän suostui enkelin antamaan tehtävään -
eli suostui tulemaan raskaaksi Jeesus-lapsesta.
Maria oli myös vierellä kulkija, eli Jumala on vierellä kulkija.
Miten uskollisesti Maria tuki Jeesusta ja kulki Hänen kanssaan -
Hänen hyvinä ja huonoina päivinään, vaikeina päivinään.
Marian elämästä voimme nähdä myös, miten Jumala on suojelija.
Joosef ja Maria suojelivat Jeesusta mm. paetessaan Herodesta Egyptiin.
Näemme siitä myös, että Jumala luottaa siihen, mitä on meihin pannut, -
huolimatta meistä itsestämme, vaikka emme itse ymmärrä sitä täysin.
Vaikka näemme itsessämme vain huonoja asioita, -
Hän näkee meidät rakkaina, itselleen kelpaavina ja hyväksyttyinä.
Esimerkiksi kun Jeesus muutti ihmeen kautta veden viiniksi, -
Maria oli se, joka osasi varoittaa Jeesusta ja sanoi, -
että nyt palvelutyösi on alkamassa. Hän tiesi sen ennen Jeesusta.
Marian elämässä näemme myös Jumalan, -
joka haluaa tukea sinua ja kärsiä yhdessä kanssasi.
Jos mietimme sitä, miten Jeesus oli vangittuna, kidutettuna ja pilkattuna, -
niin Maria halusi olla siinä mukana uskollisesti ja kantaa sitä kärsimystä.
Marian elämästä näemme myös, että Jumala on lohduttaja -
ja että Hän haluaa tulla elämämme kaikkiin vaikeisiin hetkiin -
tarjoten lohdutusta, rakkautta ja tukea.
Jumalan rakkaus on ansaitsematonta ja periksiantamatonta, -
eikä Hän hylkää sinua missään tilanteessa.
Haluan ottaa myös esiin Marian aseman johtajana.
Voit ajatella, että Maria oli varmasti aika tunnettu henkilö, kuin julkkis, -
Jeesuksen opetuslasten joukossa, olihan hän Jeesuksen äiti.
Hänellä oli siellä tietty asema.
Uskon, että Maria oli ikään kuin hiljainen johtaja naisten joukossa.
Hän rakasti, tuki ja rohkaisi heitä Jumalan mielen mukaiseen elämään.
Löydämme Marian johtajuudesta ihmisen, joka pitää uskosta kiinni -
olosuhteista huolimatta, mikä on esimerkkinä meillekin tulevina aikoina.
Jakeessa Hepr. 13:7 sanotaan Amplified-käännöksen mukaan: -
"Muistakaa johtajianne ja auktoriteettejanne, -
sillä juuri he toivat teille Jumalan Sanan.
Tarkkaile tarkkaavaisesti ja mieti heidän elämäntapaansa, -
heidän hyvin vietetyn elämänsä lopputulosta, -
ja jäljittele heidän uskoaan, matki sitä.
Eli jäljittele heidän vakaumustaan, että Jumala on olemassa ja kaiken Luoja -
ja hallitsija, iankaikkisen pelastuksen tuoja, tarjoaja ja lahjoittaja -
Kristuksen kautta. Sekä koko ihmispersoonallisuuden -
nojaamista Jumalaan ehdottomasti luottaen Häneen."
Eli tarkkaillessamme Marian elämää johtajana tarkkailemme sitä, -
miten hän luotti ja nojautui Jumalaan, -
miten hän piti kiinni aina siitä, että Jeesus on Jumalan Poika, -
miten hän ei luovuttanut.
Eli Maria luotti Jumalaan eikä kyseenalaistanut Jeesusta.
Mariasta huokuu levollinen luottamus koko hänen elämänsä ajan.
Luukkaan evankeliumin mukaan -
Maria piti mielessään ja tutkiskeli Jeesukseen liittyviä lupauksia.
Uskon, että tämä on ihan samaa kuin se, kun mietimme Raamatun Sanaa, -
ja Pyhä Henki avaa siitä ilmestyksiä.
Marian elämässä näemme myös vaikeita, arvaamattomia tilanteita.
Esimerkiksi hän tuli Pyhän Hengen vaikutuksesta neitsyenä raskaaksi, -
ja hänen piti saada ihmiset uskomaan, että kyllä, se on Jumala.
Näemme myös, miten nuori juutalainen nainen antautuu -
Jumalan tahtoon kuolemanvaarasta ja hylkäämisen pelosta huolimatta, -
vaikka hän pelkäsi menettävänsä kihlattunsa Joosefin, -
joka tarjosi hänelle lapsen äitinä avioliiton tuoman turvan.
Kaikessa tässä näemme Marian luottamuksen vaikeissa tilanteissa.
Jos mietimme tätä, niin huomaamme Raamatusta, -
että Marian perhettä repivät uskonnolliset ristiriidat.
Maria synnytti Jeesuksen lisäksi neljä poikaa ja ainakin kaksi tyttöä.
Tyttöjen määrästä ei ole aivan varmaa tietoa.
Marian muut lapset eivät aluksi uskoneet Jeesukseen, -
mutta Jeesuksen kuoleman jälkeen jakeessa Ap. t. 1:14 sanotaan, -
että myös Hänen veljensä tulivat uskoon. Aamen.
Näemme sen muutoksen siellä.
Lisäksi jos ajatellaan Marian johtajan ominaisuuksia ja uskon askelia, -
niin taloudelliset uskon askeleet, kun ei vielä tiedä, kuinka tulla toimeen.
Maria seurasi Jeesusta Hänen elämänsä aikana huolimatta siitä, -
ettei tiennyt, kuinka hänestä pidetään huolta. Jeesus piti Mariasta huolta -
elämänsä viimeiseen hetkeen asti, jolloin Hän sanoi Johannekselle: -
"Tässä on äitisi." Se tarkoitti käytännössä: "Pidä hänestä huolta."
Raskaista elämänvaiheista huolimatta Maria kantoi uskoa sydämessään -
luopumatta Jumalasta. Kun olette pitkään uskossa, voi olla niin kuin -
eräs pastori sanoi: "Kiitos Jeesukselle, että olen vielä uskossa."
Elämässä tulee jokaiselle niin paljon vaikeita tilanteita ja koettelemuksia.
Siksi Jumala käskee katsoa johtajia, jotka ovat pitäneet uskostaan kiinni.
Aamen. Ihan lopuksi haluan sanoa teille näin, -
Johannes 12, jakeesta 26.
Tutki Marian elämää ja hänen uskonaskeleitaan.
Pyri ja ojentaudu samaan, mitä hän teki luottaen Kristukseen.
Me pyydetään sinulta apua. Rukoile näiden ohjelmien puolesta.
Pyydämme myös taloudellista tukea, jotta Jumalan Sana kohtaisi jokaisen.
Jos haluat auttaa meitä, näet ruudulla erilaisia mahdollisuuksia.
Näet siellä tukipuhelinnumeron. Voit soittaa haluamasi summan mukaan.
Näet siellä myös tilitiedot sekä viitteen, -
joka kohdistaa kaiken tuen juuri tähän ohjelmasarjaan.
Näet siellä myös tekstiviestimahdollisuuden -
ja mahdollisuuden tukea netin kautta.
Haluan kiittää jokaista antajaa ja siunata teidän antinne.
Tulkoon kylvönne runsaaksi myös omassa elämässänne. Aamen.
Tekstitys: Anni Lähteenmäki